Københavns Adresseavis, 1812-01-20
En Karl som er frie for Kongens Tieneste kan faae en Condition enten i uges eller maanedsviis i Stormgaden 206 første Sal. Til 1 Mai bliver Condition ledig for en Enke uden Børn, eller et andet midaldrende Fruentimmer som kan bestyre en Huusholdning, men uden paalidelige Beviser om Troskab, Duelighed og anstændig Opførsel, nytter det ikke at melde sig, Lønnen er 60 Rd. om Halvaaret. Man melde sig paa Comtoiret i en Billet til C. H. 153.